بسم الله والصلاة والسلام على رسول الله. عاشوا الاتنين مترابطين. عاشوا الاتنين اقرب اتنين لبعض في الدنيا. زي ما بيسموهم كده الوقتي كل واحد فيهم انتيم للتاني. عاشوا الاتنين متأخين وفي يوم واحد. ربنا قدر ان الترابط اللي بينهم
توصل لقمة مداه. الاتنين دخلوا للاسلام في يوم واحد. الاتنين ربنا نور قلوبهم بالاسلام في يوم واحد. ويجي يوم من الايام الاتنين يدخلوا طول معركة واحدة وتيجي لحزة الفراق. واحد منهم يسقط شهيد مدرج في دماؤه. والتاني يعيش. التاني يعيش بعده سنة كاملة. يعيش
سنة كاملة يعبد ربنا فيها. وتيجي لحزة اللحاق باخوه. ولكن المرة دي موقف هادي جدا على السرير بتاعه. نايم على السرير ويموت موت على السرير بتاعه لحد دلوقتي الموضوع طبيعي جدا يا جماعة. واحد مات شهيد وواحد مات على السرير بتاعه. الموقف اللي قلب الصحابة في المدينة المنورة ايه؟ رؤية
سيدنا طلحة ابن عبيد الله نام فشاف ان الاتنين واقفين على باب الجنة ففتح باب الجنة لواحد ثم جاء الساني ليدخل التاني لسه مش مقامه ان هو يدخل معه. طبعا الكل متوقع مين اللي هيدخل الاول الشهيد. اللي ضحى بدمه عشان ربنا. اللي سقط مدرك في دماغه عشان
ربنا سبحانه وتعالى ولكن المفاجأة اللي قلبت المدينة المنورة كلها ان اللي اتفتح له باب الجنة الاول كان هو اللي مات على سريره. جري الصحابة على النبي عليه الصلاة والسلام
مش متخيلين يا رسول الله انت علمتنا مقام الشهيد عند ربنا عزيم قد ايه؟ علمتنا يا رسول الله مقام التضحية بالروح عشان ربنا سبحانه وتعالى قد ايه جروا على النبي عليه الصلاة والسلام وكانت المفاجأة من النبي عليه الصلاة والسلام وهو بيقول لهم من اي ذلك تعجبون؟ رسول الله صلى الله عليه وسلم
قام فاجئ الصحابة كلهم بكلمة غريبة جدا. قال لهم من اي ذلك تعجبون؟ من اي ذلك تعجب يا رسول الله عليه الصلاة والسلام؟ ده نبت شهيد يؤخر في دخول الجنة عن اللي مات على سريره. فقال اليس قد ادرك بعده رمضان؟ وصام وصلى
كذا وكذا سجدة في هذا العام انتم مستغربين من ايه؟ قالوا له نعم يا رسول الله عليه الصلاة والسلام فازا بالنبي صلى الله عليه وسلم يقول ان ما بين هذا وهذا كما بين السماء والارض. الله اكبر. الفارق بين السما والارض
والفارق بين واحد لحق رمضان وواحد ما لحقش رمضان. من واحد عبد ربنا في رمضان وواحد ما عبدش ربنا في رمضان. بين واحد زاد على واحد في الميزان رمضان. يعني الاتنين هييجوا يوم القيامة. ده في كفة حسناته حاجة مش في كفة ده. وده في كفة حسناته حاجة ما هيش في كفة ده
ده في كفة حسناته الشهادة في سبيل الله. وده في كفة حسناته رمضان. اللي في كفة حسناته رمضان تطب عن اللي في كفة حسناته هذا في سبيل الله يعني ثواب رمضان ممكن يرفعنا فوق درجات الشهداء في الجنة. ليلة الامتحان الطالب ما بيضيعش دقيقة يا جماعة. ولا دقيقة
دقيقة ليه ؟ لان الدقيقة الواحدة ممكن تفرق معه في معلومة ينجح بسببها او يسقط بسببها. ليلة الامتحان دي اخر ليلة قبل الامتحان تضمني منين؟ تضمن منين ان رمضان الجاي ده مش اخر رمضان قبل الامتحان الكبير؟ قبل الامتحان اللي مصيرك كله بيتوقف عليه. تضمني منين؟ ان
رمضان الجاي ده ما يبقاش اخر رمضان في حياتك. رمضان مودع. هو ده الشعار بتاعنا. هو ده الشعار بتاعنا في الحلقة بتاعتنا الوقتي يا جماعة. رمضان ممكن يبقى اخر وداع لنا مع الدنيا في رمضان داهو. ممكن يبقى اخر فرصة لنا في حياتنا. ممكن رمضان ده يبقى الخاتمة بتاعتنا
يعني هي الخاتمة اللي هتقابلي عليها ربنا. هي الخاتمة اللي هتقابل عليها. ربنا رامي دكتور رامي. حبيبنا اخونا صاحبنا. حضر دروس كتير وكان من اكتر الاخوة اجتهاد. وكان من اكتر الاخوة صمت في نفس الوقت. ده ملف الاستعداد لرمضان بتاع رامي قبل ما يموت. مات شعبان
الفين واتناشر لسة وانا نازل الوقتي باوري الملف لزوجتي هي مش يعني مش قادرة تتخيل الورقة الاولانية يا جماعة الورقة الاولانية خطة اتعمل لما بعد رمضان. رمي مات في شعبان يا جماعة. وده الملف بتاع الاستعداد لرمضان. الدروس اللي كان بيسمعها في التفسير وفي
الحسنى عشان يدخل رمضان وقلبه مستعد لرمضان. ورقة من ضمن الورق وانا بقلب في الملف بتاعه بعد ما مات الله يرحمه. لقيت ورقة من ضمن الورق خطة عمل بعد رمضان وقاعد يكتب القرآن الحفظ صفحتين يوميا بعد رمضان. القراءة جزء يوميا بعد رمضان. التفسير صفحتين يوميا بعد رمضان
قيام الليل نصف جزء يوميا بعد رمضان. صلاة واصلاح الفرائض وتكبيرة الاحرام والخشوع بعد رمضان. مات في شعبان ما دخلش وكان بيخطط اني هعمل ايه بعد رمضان هخرج من رمضان بغنيمة شكلها ايه؟ قضية كبيرة قوي يا اخوانا قضية خطيرة قوي
ان في ناس فاكرة ان رمضان عصاية سحرية. اول ما ييجي هيقلب حياته. اول ما ييجي هيغير حياتها. الدموع اللي ما نزلتش طول السنة هتنهمر. والمصحف اللي ما طول السنة هيتفتح. والقلب اللي ما خشعش طول السنة هيلين. ويجي رمضان ويروح رمضان وهو ما اتغيرش. ليه؟ لانه ما فهمش يعني ايه الاستعداد قبل
رمضان ده راجل مات وهو صاحي. مات وهو مستعد والله حسيبه. مات وهو صايم في شعبان. الله يرحمه. ودي ورقة من الورق اللي عمله. من ضمن الورق خطة الاعداد لرمضان الفين واتناشر. رمضان الفين واتناشر ده رامي ما دخلوش. رامي مات قبل رمضان الفين واتناشر. مات في شعبان الله يرحمه. ولكن ورقة
خطة الاعداد يعني هو قاعد يستعد الورق اللي باقي فيه الملف بتاعه كله عبارة عن آآ آآ الشرائط اللي بيسمعها التفسير وتفسير السور اللي بيزاكرها عشان ندخل رمضان مستعد لفهم القرآن. الاسماء الحسنى اللي بيزاكرها عشان يدخل رمضان عارف هو بيعبد مين
ومات روميش الله يرحمه صفحة واتقفلت. مات الفين واتناشر. احنا الفين وكم دلوقتي. يعني شوفوا فات كم سنة على موته. شوفوا فات كم سنة يعني لعل الورق اللي هو بيعمله ده ربنا كتب له به عامل زي المرابط اللي مات على نية الجهاد. فخد اجر المجاهد ليوم القيامة. لعله
على الاستعداد ياخد اجر رمضان ليوم القيامة. ليلة الامتحان يا جماعة. ما فيش طالب بيضيع فيها دقيقة. ليه؟ بيجيب اخره. ليه؟ لان خلاص بكرة الامتحان طب تخيلوا لو رمضان ده اخر ليلة امتحان قبل امتحان الموت. تخيلوا لو احنا هنموت في رمضان او بعد رمضان ده
كنا هنجيب اخرنا ازاي فيه؟ هنبزل مجهود ما دام ده اخر رمضان في حياتك. ما دام ده ممكن يبقى اخر رمضان في حياتك يبقى رمضان الجاي ده بالزات لازم نحسبها صح يا جماعة. ما دام ممكن رمضان ده يبقى هو رمضان اللي بعده خلاص ما عدش يبقى فيه
بينا وبين الدنيا ننزل تحت التراب يبقى ده اخر حصاد لنا في حياتنا. يبقى رمضان اللي جاي ده بالزات لازم نحسبها صح. يبقى لازم اسأل نفسك تلات اسئلة. السؤال الاولاني لانك انت راجل خلاص دلوقتي انت انت دي اخر حاجة هتخرج بها من الدنيا. دي ممكن تبقى اخر صفقة مع
الملك هتخرجي بها من الدنيا. يبقى لازم تسأل نفسك تلات اسئلة. لازم تسألي نفسك تلات اسئلة. السؤال الاولاني انت عارف انت بتتساب على الجنة مع مين ؟ يا اخواننا احنا مش عايزين نتصدم من نتايج يوم القيامة. انت عارف انت بتتسابق على الجنة مع مين ؟ عشان ما نجيش نتصدم في الاخرة. لازم تعرف
مين المتنافسين؟ السؤال التاني. انت عارف انت بتتنافس على الشرب من ايد النبي عليه الصلاة والسلام على الحوض. مع مين؟ السؤال التالت انت عارف غير انك انت بتتسابق للجنة مع مين وانك انت بتتسابقي على حوض النبي عليه الصلاة والسلام مع مين
السؤال التالت يا جماعة. السؤال اللي اصعب من دول كلهم انت عارف انت هتدخل تتوزن على الميزان مع مين انت عارفة انت هتتوزن مع مين ؟ انت عارف انت بتتنافس في الجنة مع مين ؟ انا مش هاقول لك الرجالة اللي انت بتتنافس معهم. انا هاقول لك النساء اللي انت بتتنافس معهم. انا هاجيب لك واحدة
زوجة حبيب ابن مسلمة قائد جيش المسلمين في قتال الروم في معركة من المعارك. بتقول لجوزها قبل المعركة ان حمي الوطيس اين اجدك؟ تشدني فين؟ وانت ما لك انت ما لك بالمعركة! انا نازلة بالسيف زيي زيك! انا نازلة قاتل زيي زيك! وانا هاسيب ام سليم! وعائشة اللي كانوا بيقاتلوا مع النبي عليه الصلاة والسلام هسيبهم يسبقوني
في الجنة انا هنزل اقاتل انا كمان في سبيل الله. قالت له ان حمي الوطيس اين اجدك؟ الاقيك فين؟ قال لها ستجديني اما في خيمة قائد الروم اما في الجنة خلاص لو ما ناش في خيبة قائد الروم ابقى مت. يبقى انا نلت الشهادة في سبيل الله في الجنة. فلما حمي الوطيس وجوزها بطل من الابطال. حبيب ابن مسلمة بطل
الابطال وصل الى خيبة قائد الروم وجد حد في الخيمة. في عيونه مش متخيل مين اللي سبقني؟ مين ده اللي سبقني لخيمة قائد الروم؟ مين اللي تبطل اكتر مني في المعركة. مين اللي مضحي اكتر مني في المعركة؟ دخل لقى زوجته. لقى زوجته هي التي سبقته الى خيمة قائد الروم. يبقى انت بتتنافس في الجنة مع
تخيل اللي عمله كده عشان الجنة. انت هتروح فين وسط دول يا جماعة؟ هنروح فين وسط دول؟ تخيل كده ابراهيم الانصاري وهو ما بين تمانين اتنين وتسعين سنة رضي الله عنه. ويسمع النداء لقتال الترك. في المدينة المنورة. فيقوم ويقول ما ابقت لنا اية النفير
جنبا ننام عليه. ابو ايوب الانصاري رضي الله عنه يركب السفينة وهو بيموت وهم رايحين لقتال الروم يقول ان انا مت فلا تدفنوني حتى ادفن في ارض الجهاد حتى اذا لقيت الله قلت يا رب جاهدت فيك حيا وجاهدت فيك ميتا. ابو ايهاب الانصاري يروح هناك يحس ان هو
يموت بعد ما وصل ينادي القائد بتاع المسلمين ويقول له ان انا مت فادفني هنا ادفني في ارض الجنة. ابواب الانصاري مدفون تحت اسوار قسطنطينية رضي الله عنه. الناس دي هي اللي بتتنافس معها يا جماعة الجنة. هو دي الجنة اللي معمولة لده ولده ولده ولك ولك. هي جنة واحدة
تخيلوا كده وايوب الانصاري رضي الله عنه وانت بتجري على الجنة وهو بيجري على الجنة. هتقدر تسبق معه؟ هتقدري تتسابقي معه. تخيلوا ابو الدحداح اللي لما عرف ان النبي عليه الصلاة والسلام عرضها في مزاد علني. الجنة اتعرضت في مزاد علني. الجنة اتعرضت من اعطه هذه النخلة ولك بها نخلة في الجنة. ملك النخلة
ما رضاش انه يستبدل نخلة في الدنيا بنخلة في الجنة. ابو الدحداح عنده جنينة من ستميت نخلة. طلعهم كلهم مقابل يعني واحد عنده ستميت برج. والنبي عليه الصلاة والسلام قال لك الكشك ده بكشك في الجنة مسلا يعني. قال لراجل صاحب البرج خد الستميت برج واديني الكشك دهو. يعني انتم متخيلين وجه المقارنة يا اخوان
ده واحد ضحى عشان الجنة بكل ما يملك. يعني فيه ناس ضحت عشان الجنة بكل حاجة. فيه ناس عشان الجنة عملت كل حاجة. فيه ناس عشان الجنة ما ضاعش منها ولا ليلة قيام. هنتنافس مع مين يا جماعة؟ اخر رمضان في حياتك. اخر فرصة انك انت تحصل الناس دي. اخر فرصة انك انت
ادارة التصادقي مع الناس دول هتعملي فيها ايه؟ هتعملي فيها ايه؟ يعني تخيلوا يا جماعة واحنا بنتسائل مع نفسنا هنتوزن هنتسابق على الميزان مع مين؟ اسوأ موقف كنا بنتعرض له واحنا داخلين لجان الشفا في كلية طب اسوأ موقف ان يدخل قبلك واحد اشطر منك
ان انت يدخل قبلك واحدة اشطر منك. يعني واحد مسلا من اللي هو بقى ايه مكن الماني في المزاكرة مسلا وداخل قبلك. فطبعا الدكتور يسأله سؤال بنج بونج بقى الدكتور يسأل يرد يسأل يرد يسأل يرد خلاص ما فيش ما بيقفش. انت بقى لو دخلت بعده او انت لو دخلت بعدها وانت ما انتاش جاهز بنفس الدرجة
انت ممكن تكون كويس جدا. ممكن تكون ممتاز. انما بعد المستويات الفائقة ديت الشكل ما بيبقاش كويس. فكان اسوأ موقف ان يبقى اللي داخل قبلك في لجنة يكون حد من الفائقين. اهو ده انت عارفة اللي هيدخل يتوزن على الميزان قبلك مين ؟ انت عارف انت هتدخل تتوزن بعد مين ؟ انتم عارفين يا جماعة مين
لا يسبقنا الى الميزان. انتم عارفين يا جماعة احنا نتوازن مع مين؟ رمضان. الامام الشافعي رضي الله عنه. الامام الشافعي رضي رحمه الله. كان القرآن كل يوم في رمضان مرتين. مرة بالليل ومرة بالنهار. يعني ده رمضان بتاعه تقله في الميزان قد ايه؟ ان ربنا قبل يا رب. ربنا
يعني يقبل منا جميعا. تقولوا في الميزان قد ايه رمضان بتاعك. الامام الشافعي. طب انت رمضان بتاعك تقله في الميزان قد ايه؟ يعني يعني تخيلوا كده عثمان ابن عفان وقف
عند مقام ابراهيم قال الله اكبر بعد العشاء جاب قرأ الفاتحة. جاب القرآن كله من البقرة للناس وهو واقف. ركع قبل الفجر وهو مخلص القرآن القرآن كله ختمة. ده ده في ركعة واحدة ختم القرآن كله. انت لما تدخل تتوازن مع دول ما هو ميزان عثمان ابن عفان هو ميزانك. ما هو انت تخيل انت هتدخل تتوزن بعد ابو بكر
الصديق ابو بكر الصديق اللي طلع كل ماله لله اربع مرات. يعني انت داخل لجنة الشفوي بعد فائقي تاريخ وسابقي البشرية. فانت تدخلي لجنة الشفاء بعد دول ازاي بقى؟ هيبقى شكلنا ايه؟ تخيل انك داخل لجنة الشفوي بعد عمر ابن الخطاب
مؤسس امبراطورية الاسلام في الكرة الارضية. تخيلي انك داخلة لجنة الشفوي بعد وزن سيدنا خالد ابن الوليد. اللي فتح تلت اراضي العالم تلت اراضي العالم اتفتح بسبب خالد ابن الوليد. يبقى احنا ساعتها هنعمل ايه؟ هنعمل ايه يا جماعة؟ لازم نفكر اخر رمضان في حياتنا. لو ده اخر رمضان في
هنعمل ايه ؟ لو دي اخر فرصة انك انت تتوزني جنب الناس دي. لو دي اخر فرصة انك تتسابق مع الناس دي على الجنة. لو دي اخر فرصة انك تتسابقي مع دول الى الله سبحانه وتعالى. يا ترى هنعمل ايه؟ انت عارف انت بتتنافس على حوض النبي عليه الصلاة والسلام مع مين؟ انت عارفة انت مين
اللي بيتسابق معك لحوض النبي عليه الصلاة والسلام ابو مسلم الخولاني رحمه الله. واحد من السلف يا جماعة كان معلق الكربات في الاوضة بتاعته. لما كان رجله تقف في قيام الليل
كان يجلد رجليه ويقول قومي ايحسب اصحاب محمد ان يستأثروا به دوننا؟ والله لنزاحمنهم اليه على الحوض حتى يعلموا انهم قد خلفوا ورائهم رجالا. قومي فوالله لازحفن بك زحفا. حتى يكون الكلل منك لا مني. يبقى ده واحد من اللي بيتنافسوا على
حوض النبي عليه الصلاة والسلام. ده واحد من اللي بيجروا على حوض النبي عليه الصلاة والسلام. وانت بتجري على حوض النبي. هتلاقي واحد شايل كبده وبيجري على النبي عليه الصلاة والسلام. سيدنا حمزة
هتلاقي واحد شايل ايديه ورقبته بيتفجر منها الدم وريح المسك وبيجري على النبي عليه الصلاة والسلام. ده مصعب ابن عمير. هتلاقي واحد شايل شايل امعاءه والدم بيتفجر من كل حتة في جسمه وبيجري على النبي عليه الصلاة والسلام. ده عبدالله ابن جحش احنا بنتنافس على النبي عليه الصلاة والسلام وعلى الوصول
عليه الصلاة والسلام مع هؤلاء يا اخواني. يبقى احنا حسبناها صح ولا لأ؟ رمضان مودع. رمضان اخر رمضان في حياتك. اخر رمضان في حياتك يا ترى لو ده اخر رمضان في حياتنا هنعمل ايه؟ هيبقى همتنا فيه شكلها ايه؟ هيبقى تخطيطنا له شكله ايه؟ هندخل متجهزين له قد ايه
ايه وهي دي النقطة اللي احنا عايزين نتكلم فيها. لما رمضان ممكن يكون بالخطورة دي. لما رمضان ممكن يبقى الفيصل في مستقبلك ومصيرك بالمنزر ده. وفي علاقتك بالله سبحانه وتعالى يبقى المفروض انك انت تستعد لرمضان ازاي؟ المفروض انك تجهزي لرمضان ازاي؟ عايز اقول لك ان يعني لما كنت جبست ايديا في فترة كده
يعني آآ وقعت على ايدي اتشرخت جبست ايدي. فلما فكيت الجبس قعد الجبس حوالي شهر ونص تقريبا قعد فترة يعني مش فاكر بالزبط قد ايه. لما فكيت الجبنة انا فاكر ان انا فك الجبس بقى هقعد اعمل كده واقعد اعمل كده الاقي ايدي رجعت تاني انا صدمت في ايدي مش قادر احرك ايدي مش قادر حد يلمسها مش قادر
احرك صبعي مش قادر امسك كوباية ماية مش قادر امسك ورقة. الورقة بتقع من ايدي. مش قادر امسك المحمول. مش قادر امسك قلم. انا مش قادر اتخيل. فلدرجة انك جعلت
قلت يبقى العضلات بتاعتي دي باصت ولا ايه؟ في خلال شهر على الاقل ايدي بدأت تفك ولقيت نفسي بمسك كل حاجة تاني. قلت ياه هو الواحد لما تكون متجبس ما بيقدرش اول ما يفك الجبس ينطلق على طول ما ينفعش. اهو بالظبط كده قلوبنا متجبسة طول السنة. قلوبنا متجبسة بحب الدنيا طول السنة
احنا فاكرين ان يوم واحد رمضان هنقوم فاكين الجبس بتاعة الدنيا ويلا نجري على عبادة ربنا مش هتقدري اما تبدأ عضلاتك تلين فتبدأ مفاصلك تلين هيكون رمضان خلص. اما تقدر انك تنطلق بجد. اما يقدر يبقى عندك لياقة ايمانية بحق وحقيقي. اما يقدر انك تتسابقي الى الله
حق وحقيقي هيكون رمضان خلص. عشان كده رمضان ليس عصا سحرية. رمضان مش عصايا سحرية يا جماعة. رمضان عايز استعداد. رمضان السلف كانوا بيقعدوا يستعدوا له من قبلها بست شهور. ليه؟ لانهم عارفين ان اليوم في رمضان بالسنة كلها من اولها لاخرها. فهم منشنين. انتم عارفين زي تاجر؟ عارف
ان الصفقة الفلانية بمكسب خمسين مليون دولار. البيعة الواحدة في السوق الفلاني. فوق قاعد طول السنة يجهز للسوق ده ليه؟ لان السوق دون نقلة السانوية بتاعته هو النقلة اللي بتعليه بتخليه مليونير في خبطة واحدة. فهو مش قاعد يبيع بابو جنيه وابو ربع جنيه. هو منشن على الخبطة الكبيرة
خبطة الكبيرة بتاعتنا رمضان. الصفقة الكبيرة بتاعة عمرنا رمضان يا ترى هنستعد لرمضان قد ايه؟ الخشوع مش قرار يا جماعة. الخشوع مش عضلات الخشوع مش قرار مش زرار بتك عليه اتحول لانسان خاشع. زي ما بيقولوا كده القطر ما بيستناش حد. قطار رمضان مش هيستنى حد
لو قطر رمضان فاتك ما هواش هيستناك. لو قطر رمضان فات خلاص اللي جه قطر رمضان واقف على المحطة وجاهز ان هو يركب بيركب وبيستفيد من القطر وبينطلق وبيتقدم. انما اللي بيجي يختار رمضان وهو لسة في بيته. رمضان جه اصحى يصحى ويغسل وشه وينزل ويركب
ويجري على ما يوصل المحطة يكون قطر رمضان فات ويكون شهر رمضان عدى القطر ما بيستناش حد. قال رسول الله صلى الله عليه وسلم من خاف يعني ايه من خاف ادلج؟ يعني اللي انا دلوقتي عندي ميعاد مع وزير بكرة في القاهرة مسلا. فانا لو خايف ان المعاد يفوتني مش هركب الساعة سبعة الصبح
بنوصل مسلا على الميعاد. لو خايف ان المعاد يفوتني من بالليل هنزل واسافر وابات في اي فندق هناك عشان اضمن المعاد. من خاف ادلج. اللي خايف على رمضان ينزل من بدري يا جماعة. اللي خايف على صفقات رمضان ينزل من بدري. ازاي ما تخافش؟ ما انتيش خايفة على ستين دعوة مستجابة. ما انتاش خايف على ستين فرصة
اطقم للنار. ما انتيش خايفة على ابواب الجنة التمانية اللي ما تتفتح تروح منك. ما انتاش خايف على تنزل الملك تلتين الليل كل ليلة. من ليالي رمضان ازاي يا جماعة؟ نقطة واحدة بس في رمضان صح تغير حياتك كلها. قيام رمضان بس ممكن يغير حياتك. صيام رمضان بس ممكن يغير حياتك. تراويح
بس ممكن تغير حياتك. ختمات القرآن في رمضان بس ممكن تغير حياتك. اعتكاف رمضان بس ممكن يغير حياتك. فما بالك ان كل دول مجتمعين مع بعض في برنامج واحد كل دول مجتمعين مع بعض في حاجة واحدة في شيء واحد. يعني تخيل نقطة واحدة بس من رمضان ممكن تغير حياتنا كلها
فما بالك برمضان وهو تجمع لكل الاعمال الصالحة مع بعض. تخيلي كده لو دخلت رمضان مرة وانت جاهزة احنا نقدر ندخل جاهزين يا جماعة؟ يا اخوان كل يوم بيموت على وجه الارض ميت بيموت على وجه الارض ربع مليون بني ادم. يعني اضربوه في التلتمية خمسة وستين يوم في السنة. كل سنة بيموت على وجه الارض
ميت مليون بني ادم يعني ميت مليون بني ادم عاشوا رمضان اللي فات مش هيدركوا رمضان اللي جاي ده. انت تضمني منين ايديك ما تبقيش واحدة من الميت مليون دول. تضمن من انك ما تبقاش واحد من الميت مليون بني ادم. اللي مش هيحصلوا رمضان الجاي. يعني عايزين نقول ايه؟ عايزين
عايزين نقول يا اخواننا ان الاستعداد لرمضان ده هو اعظم ثواب في حياتنا. اللي هيستعد لرمضان حتى لو مات قبل رمضان. ربنا يدي له اجر رمضان. بازن الله سبحانه وتعالى
قاتل المائة لما زحف لارض الطاعة مات قبل ما يوصل ارض الطاعة. ولكن مات وهو بيزحف وعايز يوصل لها ربنا يدخله الجنة بعد ما قتل مائة نفس يعني لو متنا على الاستعداد لرمضان ربنا ممكن يدخلنا بسواب الاستعداد بس للجنة. يعني برضو عايز اقول ايه؟ عايز اقول ان النبي عليه الصلاة والسلام
حث على انتزار الصلاة بعد الصلاة. انتزار الصلاة. ان الضهر بيدن مسلا الساعة اتناشر والعصر الساعة مسلا اربعة او تلاتة ونص. انا بقعد من اتناشر ونص من بعد صلاة الضهر لتلاتة ونص استنى صلاة العصر. اللي احنا بنصليها في ربع ساعة. في ربع ساعة باقعد تلات ساعات استنى الربع ساعة. باقعد تلات ساعات
جاهز لربع ساعة. يعني في الدين في الاسلام ان الاستعداد ممكن يبقى عشر اضعاف العمل نفسه. يعني انا عايز استعد لتلاتين يوم في رمضان انا ممكن اقعد بعشر شهور استعد لشهر رمضان. يعني الاستعداد في الاسلام حاجة عالية اوي. حاجة لها قيمة كبيرة اوي. حاجة لها قيمة عظيمة اوي
الكلمة اللي كعب ابن مالك راح منه غزوة تبوك بسببها. الكلمة اللي تخلى في كعب ابن مالك عن غزوة تبوك بسببها. كل ما كان يشوف الجنود خارجين مع النبي عليه الصلاة والسلام لغزوة
كان يقول وانا اقول انا قادر على ذلك ان شئت. انا قادر على ذلك ان شئت. انا اقدر ان انا اخرج. وقت ما احب ان انا انطلق انطلق وقت ما احب ان انا اجاهد هجاهد فبيقول وانا اقول انا قادر على ذلك ان شئت. فلما تفارت الغزو كل حاجة راحت
الغزوة راحت للاسف الشديد ندم سيدنا كعب بن مالك رضي الله عنه. ليه؟ الكلمة اللي ممكن تضيع اي انسان انا قادر على ذلك ان شئت انا قادر على الصيام لما يجي رمضان. انا قادر على القيام لما ييجي رمضان. انا قادر ان انا افضل اصلي من العشاء للفجر لما ييجي رمضان. انا قادر ان انا اصلي التراويح واروح
انام نص ساعة بس. واصحى اتهجد من اول يوم لحد الفجر. انا قادر ان انا ابقى صايم وافضل اقرأ قرآن طول اليوم. انا قادر ان انا اجيب كل يوم خمس ست اجزاء
ولما ييجي رمضان يفاجأ ان هو مش قادر وان هو كان متوهم. وان رمضان ما طلعش عصاية سحرية زي ما هو كان متخيل. يعني عايز اقول لكم يا جماعة حديث النبي عليه الصلاة والسلام ولا يزال قوم يتأخرون حتى يؤخرهم الله. اوعى تتأخر اوعى تتأخري عن اخذ قرار الاستعداد لرمضان
اوعى تتأخر انت عارف لما بتستعد لرمضان انت بتستعد لايه ؟ انت بتستعدي لفتح ابواب الجنة التمانية. انت بتستعد لتنزل الملك سبحانه وتعالى تلتين الليل كل ليلة. انت عارفة انت بتستعدي لايه؟ انت بتستعدي للحظة اللي تغلق فيها ابواب النار. للحظة اللي هتاخدي
على دفتر شيكات على بياض. كل شيك فيها يغير مشكلة من مشاكل حياتك. ستين دعوة مستجابة. والله يعطي ما شاء لمن يشاء عايزين نفهم يعني ايه ممكن يبقى اخر رمضان في حياتنا؟ يعني اخر ستين دعوة مستجابة في حياتنا. يعني اخر مرة ابواب الجنة التمانية هتتفتح. يعني
اخر مرة ملك الملوك هيتنزل تلتين الليل. يعني اخر مرة ستين فرصة للعتق من النار هتبقى بين ايديكي. بابسط اطلب اسهل الطاعات. هو ده رمضان يا جماعة. هو ده رمضان. رمضان اعظم فرصة. ان احنا نفوز من غنائم
بما لم نكن نستطيعه طول السنة كلها. في النهاية يا جماعة عايز اقول ايه؟ عايز اقول كنت مرة رايح مؤتمر في الصعيد. واحنا على الطريق السريع كانت عربية زيرو. والعربية طايرة على سرعة حوالي مية وخمسين كيلو في الساعة. واحنا طايرين على الطريق والطريق فاضي خالص. فجأة لقينا قدامنا
موتوسيكل. الموتوسيكل طلع منين ؟ الله اعلم. لقينا قدامنا موتوسيكل. فصاحب العربية اللي سيئة حاول انه يتفادى الموتوسيكل. فقام جاي يمين كده بحيس انه يتفاداه فجأة لقيت العربية قاعدة تتمطوح بنا يمين وشمال. ولقيت العربية قامت لافة مية وتمانين درجة وبقى وشها للعربيات اللي جاية في ضهرنا في الطريق. وقامت العربية
هي مقلوبة اربع تلات او اربع او خمس قلبات يعني طبعا في اللحزات دي ما تقدرش ما تقدريش تعدي. ايه اللي بيحصل وده بتلات اربع او خمس قلبات واقف على شط يعني حتة نازلة لتحت كده زي زي قاع مائي او ترعة او حاجة يعني سبحان الله العزيم وقفت العربية وخرجنا من العربية
خرجت من العربية والواحد مش متخيل يا جماعة هو ايه اللي حصل؟ ده سانية يا اخوانا لما الواحد بعد كده بدأ يسمع عرفت ان ما فيش فرامل على وجه الكرة الارضية اخترعوها لحد الوقتي. تقدر ان وانت ماشي على سرعة مية وخمسين تدوس عليها تقوم العربية واقفة. ما فيش الكلام ده يعني ايه
يعني سبب كل حوادس الموت اللي بتحصل على الطرق ان واحد ماشي على سرعة مية وخمسين وفجأة لقى خطر قدامه قام مفرمل ما يقدرش يتفادى ولا يلحق امال قالوا الحل ايه؟ الحل انك تفربل بدري. الحل انك تفرملي بدري. ما فيش بديل. ما فيش فرامل في الدنيا بتوقف العربية في لحظة
احنا ماشيين يا جماعة على سرعة مية وخمسين كيلو في الدنيا. وفي السعي للدنيا وفي حب الدنيا. مش ممكن يوم واحد رمضان هتقوم ضاغط برجليك على الفرامل هتقوم العربية بتاعة الدنيا واقفة وتنزل وتنطلق الى الله في العبادة والطاعة. الحل الوحيد انك تفرملي قبل رمضان. الحل الوحيد انك انت تفرمل من الوقتي
الحل الوحيد ان احنا نبدأ نتجهز تخيلوا لو رمضان بس واحد صحفي حياتك ممكن يفرق معك قد ايه؟ لو رمضان بس واحد صحفي حياتك لو ليلة قدر واحدة بس صحفي حياتك. لو اعتكاف واحد بس صحفي حياتك. لو تراويح واحدة بس صح
حياتك من قام رمضان ايمانا واحتسابا غفر له. من قام رمضان تلاتين ليلة قيام تلاتين يوم صيام جاهزة. تقومي ليلة ورا بعض. جاهز تقوم تلاتين ليلة ورا بعض. لياقتنا الايمانية محتاجة ان احنا نفك الجبس من دلوقتي ونفرمل من دلوقتي وننطلق من الوقتي اخر رمضان
في حياتنا رمضان مودع هو ده الشعار بتاعنا يا اخوانا مع بعض. ربنا يسددكم. ربنا يحفظكم. ربنا يبارك فيكم. ربنا يفتح علينا. اللهم اجعل رمضان هذا خير رمضان مر علينا في حياتنا. اللهم اجعل رمضان هذا خير رمضان مر علينا في حياتنا. اللهم اجعل رمضان هذا
خير رمضان مر علينا في حياتنا. اللهم بارك لنا في ايامه ولياليه. اللهم بارك لنا في كل ساعة من ساعاته. اللهم افتح على الامة جميعا فيها يا رب. اللهم رد الامة وشبابها وفتياتها جميعا اليك يا رب العالمين. برحمتك يا ارحم الراحمين
سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا